stanford-oval/wikipedia huggingface dataset:
אולגה קונדינה
עשייה אמנותית

קונדינה חוקרת ברבות מעבודותיה את ההוויה הישראלית ונותנות מקום למרכז הארץ ולפריפריה, למרכז העיר ולשוליה. היא מתבוננת במרקם העיר, מראה את הרכב האוכלוסייה המגוון ומתמקדת באנשים שבשולי החברה, בקשיי היומיום לצד המנוחה והחברותא, ביחס שהם זוכים לו מהסביבה ובנוף האורבני המשתנה תדיר, המשמש רקע לסיפוריה המצוירים המתמקדים בסיטואציות פואטיות של החיים.
ב-2004 הציגה קונדינה בתערוכה "ראש פינה", בגלריה נורה בירושלים, עבודות עם יסודות אקספרסיביים בשילוב ציור קריקטורי, בסגנון שכונה "ריאליזם נוירוטי", עם פרצי צבע עשירים, קו תזזיתי ומעברים חדים בין טכניקות.
ב-2012 במסגרת התערוכה "קארגו קאלט" במוזיאון בת ים שקיבצה 15 אמנים רוסים, התגבשה קבוצת "ברביזון החדש" סביב הרעיון שיש ללמוד לצייר מחדש והדרך לעשות זאת היא בשיטת הציור מהתבוננות, כפי שנהגה קבוצת הברביזון במאה ה-19 אשר חיברה ריאליזם ציורי עם אמירה חברתית ביקורתית. כנשים שצברו חוויות הגירה וקליטה, הן מישירות מבט אמפתי לחלשים ולפגיעים בחברה וממשיכות לעסוק בנושאים אלה בקבוצה וכפרטים.
בשנת 2016 הקבוצה חזרה למוזיאון בת ים והשתתפה בתערוכה האייקונית "הילדים רוצים קומוניזם" באוצרות יהושע סימון. באותה שנה השתתפה קבוצת "הברביזון החדש" בתערוכה "בנוגע לאפריקה" במוזיאון תל אביב, בה עבודותיה של קנדינה עסקו בסיפורים מחיי היומיום של הפליטים האפריקאים בנווה שאנן. בתום התערוכה מוזיאון תל אביב רכש את העבודה "שפירא" לאוסף.
ב-2018 הוצגה תערוכת יחיד של קונדינה "שיכונים" בגלריה הבית האדום, בה המשיכה להציג סיטואציות חיים ומפגשי רחוב פשוטים בין הפליטים האפריקאים מסודן ואריתריאה שנאבקים על הכרה וחיים בעוני ובין האוכלוסייה הוותיקה של השכונה שסובלת מהזנחה וחוסר במשאבים. בציורים של קונדינה שתי האוכלוסיות משתלבות זאת בזאת וחיות יחד בשלווה וקבלה.
בשנת 2020 בתערוכת היחיד "קשה עכשיו הקלה אחר כך" בגלריית רוזנפלד, קונדינה מתארת את השינויים שעוברים על תל אביב עם התחלת פרויקט הרכבת הקלה. היא מתכתבת עם הסלוגן הממשלתי שטומן בחובו הבטחה לעתיד רחוק שאינו נראה באופק. בנקודת הזמן שקונדינה מתעדת את תל אביב, העיר נראית כמו אתר בניה ושקועה עד צוואר בעבודות תשתית, בניית מגדלים וסלילת נתיבי תחבורה. המוצא היחיד בציוריה הוא הים אך האיסור לפקוד את חופיו בעקבות הקורונה טענו אותו במשמעות חדשה..
תערוכות יחיד

2004 - "תמונות מראש פינה", גלריה נורה, ירושלים
2010 - "ראש פינה - תל אביב", גלריה רוזנפלד, תל אביב
2016 - "רישומים", בניין בצלאל ההיסטורי, ירושלים
2018 - "שיכונים", גלריה הבית האדום
2020 - "קשה עכשיו הקלה אחר כך", גלריה רוזנפלד, תל אביב.
תערוכות קבוצתיות נבחרות

2011 - "מחפשים את ונוס", הגלריה לאמנות בבית יגאל אלון, גינוסר
2012 - "קארגו קאלט", מוזיאון בת ים (קטלוג)
2015 -"עבודות על נייר", גלריה רוזנפלד, תל אביב
2016 - "ילדים רוצים קומוניזם", מוזיאון בת ים
2017 - "בנוגע לאפריקה", מוזיאון תל אביב לאמנות
2017 - "השיבה לחיים", משכן לאמנות עין חרוד
2021 - "New Barbizon", ‏מרכז לאמנות De Appel (אנ'), אמסטרדם, הולנד
2021 - "הברביזון החדש מציירות נשים", סדנאות האמנים בשיתוף מכון גתה. אוצר אבי לובין.
הערות שוליים

↑  Liss, Jonathan, A Little Help from Her Friends, The Jerusalem Post May 16, 2005
↑  רעות ברנע, האמנית אולגה קונדינה: “אני פילטר של ת"א", באתר כלכליסט, 25 במאי 2020
↑  אמיר, יונתן, רעה כמו פעם, כל העיר, 2004
↑  גליה יהב, "קארגו קאלט": ללא מטען חורג, באתר הארץ, 31 בדצמבר 2012
↑  יהונתן ה. משעל, "היבטים שונים של הקשר אפריקה-ישראל", באתר ערב רב, ‏22 בדצמבר 2016
↑  ענת ברזילי, תערוכה חדשה: האמת של שכונת שפירא, באתר כלכליסט, 28 במאי 2018
↑   ורד לי, אולגה קונדינה: ההרס והבנייה של תל אביב, דרך המבט שלה מן החלון, באתר הארץ, 20 במאי 2020
↑  מנופים | אמנות בירושלים | הברביזון החדש מציירות נשים, באתר manofim.org
| --- | --- |
בקרת זהויות :  ICIA: 281240  NLI: 987007525036905171  ISNI: 0000 0004 3405 7523  LCCN: no2017083092  ULAN: 500484122  VIAF: 308269131   WorldCat (עם VIAF): 308269131
אוניברסיטת צ'ינגחווה

| --- | --- |


שער הכניסה לאוניברסיטת צ'ינגחווה
 אוניברסיטה ציבורית
 על שם:  גן צ'ינגחווה 
 מוטו:  自强不息，厚德载物 
 תקופת הפעילות:  30 במרץ 1911 – הווה (113 שנים) 
 בעלי תפקידים
 יו"ר:  Qiu Yong 
 מיקום
 מדינה:  הרפובליקה העממית של סין הרפובליקה העממית של סין
 קואורדינטות:  40°00′00″N 116°19′36″E﻿ / ﻿40°N 116.32666666667°E﻿ / 40; 116.32666666667
 www.tsinghua.edu.cn
 he
 
אוניברסיטת צ'ינגחווה, לעיתים צ'ינגהואה (במנדרינית: 清华大学, פין-יין: qīnghuá dàxué, תעתיק מדויק: צִ'ינְגְחְווָה דָאשׂוֵּ'ה; באנגלית: Tsinghua University; בראשי תיבות: THU), היא אוניברסיטת מחקר מרכזית בבייג'ינג, וחברה בליגת C9, המאגדת את תשעת מוסדות המחקר המובילים בסין. מאז היווסדה, בשנת 1911, יצאו ממנה מנהיגים בולטים בפוליטיקה, עסקים, אקדמיה ותרבות של סין. האוניברסיטה חברה בהתאגדות אוניברסיטאות האוקיינוס השקט, באיגוד אוניברסיטאות המחקר במזרח אסיה, בליגת C9 ובפורום מנהיגי האוניברסיטאות העולמי.
כפי שמשתמע מהמוטו של האוניברסיטה, 自强不息、厚德载物 (מתורגם בדרך-כלל: "משמעת עצמית, מחויבות חברתית"; בתרגום חופשי: "מאמץ תמידי לשיפור, הובלה מתוך מוסריות"), אוניברסיטת צינגהואה מתמקדת במצוינות אקדמית, שיפור רמת החיים בסין, ופיתוח גלובלי. יחד עם שכנתה, אוניברסיטת פקין, היא מדורגת כאחת מהאוניברסיטאות המובילות בסין ולמעשה בעולם בכלל.  צינגהואה היא "מוסד בדירוג A" בתוכנית הממשלתית "Double First Class University Plan"‏. אוניברסיטת צ'ינגחווה עוסקת במחקר מקיף ומציעה 51 תוכניות לימוד לתואר ראשון, 139 תוכניות לתואר שני ו-107 תוכניות דוקטורט דרך 20 קולג'ים ו-57 מחלקות המכסות מגוון רחב של נושאים.
האוניבריסטה הייתה שותפה לפיתוח HXMT - טלסקופ חלל בתחום קרני רנטגן סיני ראשון ששוגר בשנת 2017.
דירוגים בין-לאומיים

דירוג שאנגחאי – מקום 22 (2023)
Times Higher Education – מקום 12 (2024)
דירוג QS לאוניברסיטאות – מקום 25 (2024)
הערות שוליים

↑  "Best universities in China 2018". Times Higher Education. 6 בספטמבר 2017. {{cite news}}:  (עזרה)
↑  "World University Rankings". Top Universities. נבדק ב-15 ביולי 2015. {{cite web}}:  (עזרה)
↑  Diplomat, Bo Zhiyue, The. "The Rise of a New Tsinghua Clique in Chinese Politics". The Diplomat (באנגלית אמריקאית). נבדק ב-2018-06-29.
↑  "How 'China's MIT' drives the country's technology ambitions". South China Morning Post (באנגלית). נבדק ב-2018-06-29.
↑  "Introduction of Tsinghua University". Tsinghua.edu.cn. אורכב מ-המקור ב-1 אפריל 2012. נבדק ב-22 אפריל 2012.
↑  教育部 财政部 国家发展改革委 关于公布世界一流大学和一流学科建设高校及建设 学科名单的通知 [Notice from the Ministry of Education and other national governmental departments announcing the list of double first class universities and disciplines].
| פורום מנהיגי האוניברסיטאות העולמי​ |
| --- | --- | --- |
| אירופה | איטליה: בוקוני; הממלכה המאוחדת: אוקספורד • אימפריאל קולג' • קיימברידג'; שווייץ: בית הספר הפוליטכני הפדרלי של לוזאן • המכון הטכנולוגי של ציריך |  |
| אמריקה הצפונית | ארצות הברית: ברקלי • ג'ורג'טאון • הרווארד • ייל • MIT • מקגיל • סטנפורד • פנסילבניה • פרינסטון • Caltech • קולומביה • קרנגי מלון • שיקגו |  |
| אסיה | הונג קונג: אוניברסיטת הונג קונג למדע וטכנולוגיה​; הרפובליקה העממית של סין:​ ג'ג'יאנג • האוניברסיטה הטכנולוגית של נאניאנג • פקין • צינגהואה; יפן: טוקיו • קיו; סינגפור: האוניברסיטה הלאומית של סינגפור; קוריאה הדרומית: המכון המתקדם למדע וטכנולוגיה של קוריאה |  |
| אפריקה | דרום אפריקה: קייפטאון |  |
| התאגדות אוניברסיטאות האוקיינוס השקט​ |
| --- | --- | --- |
| אוקיאניה | אוסטרליה: ANU • מונש • מלבורן • ניו סאות' ויילס • סידני • קווינסלנד; ניו זילנד: אוקלנד |  |
| אמריקה הדרומית | אקוודור: אוניברסידד סן פרנסיסקו דה קיטו; צ'ילה: צ'ילה; קולומביה: לוס אנדס |  |
| אמריקה הצפונית | ארצות הברית: אורגון • אוניברסיטת הוואי במנואה • דרום קליפורניה • וושינגטון • Caltech • קליפורניה (ברקלי • דייוויס • לוס אנג'לס • סן דייגו • סנטה ברברה • סנטה קרוז • ריברסייד); מקסיקו: מכון מונטריי; קנדה: קולומביה הבריטית • סיימון פרייזר |  |
| אסיה | אינדונזיה: אינדונזיה; הונג קונג: הונג קונג • אוניברסיטת הונג קונג למדע וטכנולוגיה • הונג קונג; הפיליפינים: פיליפינים; הרפובליקה העממית של סין: אוניברסיטת האקדמיה הסינית למדעים • אוניברסיטת המדע והטכנולוגיה של סין • ג'ג'יאנג • טונג'י • מכון חרבין • נאנג'ינג • סון יאט - סן • פודן • פקין • ג'יאו טונג שאנגחאי • צינגהואה • שיאן ג'יאוטונג; טאיוון: אוניברסיטת טייוואן הלאומית • אוניברסיטת צינג הואה הלאומית; יפן: אוסקה • ואסדה • טוהוקו • נגויה • קיו • קיושו; מלזיה: מלזיה; סינגפור: האוניברסיטה הטכנולוגית של נאניאנג • האוניברסיטה הלאומית של סינגפור; קוריאה הדרומית: המכון המתקדם למדע וטכנולוגיה של קוריאה • האוניברסיטה הלאומית של סיאול • יונסיי • אוניברסיטת פואנג למדע וטכנולוגיה • פוסאן • קוריאה; רוסיה: האוניברסיטה הפדרלית של המזרח הרחוק; תאילנד: צ'ולונגונגקורן |  |
| --- | --- |
בקרת זהויות :  NLI: 987007439161205171  BIBSYS: 90400231  BnF: cb12364338p (data)  CiNii: DA04791859  GND: 504488-1  ISNI: 0000 0001 2353 5022  LCCN: n80118481  NDL: 00638398  NKC: kn20140506004  NLA: 36601755  RERO: 02-A018810149  SUDOC: 152824111  VIAF: 151130293   WorldCat (עם VIAF): 151130293
אייר פראנס הופ

ערך זה עוסק בחברת תעופה. אם התכוונתם למשמעות אחרת, ראו .
סמל החברה לפני המיתוג המחודש
אייר פראנס הופ (באנגלית: Air France Hop; לשעבר HOP!) היא חברת תעופה אזורית צרפתית השייכת לאייר פראנס. החברה נוסדה בשנת 2013 כתוצאה ממיזוגן של חברות התעופה רז'יונל (Régional Compagnie Aérienne Européenne), בריט אייר (Brit Air) וארלנאייר (Airlinair), והחלה לפעול ב-31 במרץ אותה שנה. החברה מפעילה טיסות ל-50 יעדים בצרפת ובאירופה. מטרת ייסודה של החברה הייתה להתמודד ביתר הצלחה בחברות התעופה הזולות אשר נגסו בשוק הטיסות האזוריות של אייר פראנס. החברה מעסיקה יותר מ-3,000 עובדים.
ב-1 בספטמבר 2019, עברה החברה מיתוג מחודש ושינתה את שמה מהופ! לאייר פראנס הופ. כל טיסות הופ! הועברו לאות הקריאה של אייר פראנס.
צי המטוסים

צי המטוסים של החברה נכון למאי 2022:
|  | בצי | בהזמנה | נוסעים> Y | נוסעים> סה"כ | הערות |
| --- | --- | --- | --- | --- | --- |
| בומברדייה CRJ700 | 5 | — | 74 | 74 |  |
| בומברדייה CRJ1000 | 14 | — | 100 | 100 |  |
| אמבראר E170-100ER | 15 | — | 76 | 76 |  |
| אמבראר E190-100LR | 19 | — | 100 | 100 |  |
| סה"כ | 80 | — |  |  |  |
הערות שוליים

↑  פרטי צי המטוסים של הופ!, באתר airfleets.net (באנגלית)
| קבוצת אייר פראנס-KLM |
| --- | --- | --- |
| חברות בנות | אייר פראנס • אייר פראנס הופ • טראנסאוויה(כולל: טראנסאוויה צרפת) • מרטינאייר • KLM ‏ • KLM Cityhopper |  |
| חברות עם אחזקה במיעוט | אייר טהיטי נוי(7%) • אייר מאוריציוס(3%) • אייר קוט ד'יוואר(אנ')(20%) • אייר קורסיקה(אנ')(11.67%) • אייר קלדוניה(אנ')(2%) • גול(1.5%) • קניה איירווייז(7.12%) • רויאל אייר מרוק(1.25%) |  |
| חברות עבר | Aéropostale(אנ') ‏ • Air Orient(אנ') ‏ • Air Alps(אנ') ‏ • Air Inter(אנ') ‏ • Air Exel(אנ') ‏ • Air Union(אנ') ‏ • AirUK(אנ') ‏ • אליטליה • NLM CityHopper(אנ') ‏ • Buzz(אנ') ‏ • בריט אייר • Joon ‏ • De Kroonduif(אנ') ‏ • VLM Airlines(אנ') ‏ • TAI(אנ') ‏ • UAT(אנ') ‏ • NetherLines(אנ') ‏ • SGTA(אנ') ‏ • CFRNA(אנ') ‏ • KLM uk(אנ') ‏ • רז'יונל |  |
| סקאיי טים |
| --- | --- | --- |
| מייסדות | אארומקסיקו • אייר פראנס • דלתא איירליינס • קוריאן אייר |  |
| חברות | אארולינאס ארחנטינס • איי.טי.איי. איירווייז • אייר אירופה • אירופלוט • גארודה אינדונזיה • וייטנאם איירליינס • טארום • מידל איסט איירליינס • סעודיה • צ'ק איירליינס • צ'יינה איירליינס • צ'יינה איסטרן איירליינס • KLM • קניה איירווייז • שיאמן איירליינס |  |
| חברות שותפות | אייר אירופה אקספרס (אנ') • אייר פראנס הופ • אארומקסיקו קונקט (אנ') • דלתא קונקשן (אנ') • דלתא שאטל (אנ') • KLM Cityhopper • מנדרין איירליינס (אנ') • שנגחאי איירליינס |  |
| חברות עבר | אליטליה • אליטליה אקספרס • אליטליה סיטיליינר (אנ') • אאוסטרל ליניאס אאריאס • בריט אייר • Joon • דונאוויה • נורת'ווסט איירליינס • סיטיג'ט • צ'יינה סאות'רן איירליינס • קונטיננטל איירליינס • קופה איירליינס • רז'יונל |  |
ערך זה הוא קצרמרבנושא חברות תעופה ובנושא צרפת. אתם מוזמנים לתרום לוויקיפדיה ו.
אדר (אנטומיה)

| --- | --- |

 שיוך:  pleural sac 
 תיאור ב:  אנציקלופדיית נוטל 
 מזהים
 לטינית (TA98):  pleura 
 טרמינולוגיה אנטומיקה:  A07.1.02.001 
 TA2 (2019):  3322 
 טרמינולוגיה היסטולוגיקה:  H3.05.03.0.00001 
 FMA:  9583 
 קוד MeSH:  A04.716 
 מזהה MeSH:  D010994 
 מערכת השפה הרפואית המאוחדת:  C0032225 
 
תרשים של אדר (קרום הריאה) בתוך בית החזה
אֶדֶר או צדֶר (בלועזית: פְּלֶאוּרַה, Pleura, מכונה גם קרום הריאה) הוא חלק ממערכת הנשימה, המורכב מקרום כפול העוטף את הריאות.
הקרום הפנימי מבין השניים, קרום האדר הפנימי המכונה גם אדר הריאה (visceral pleura), הוא קרום עדין ודק המחובר לחלקן החיצוני של הריאות. קרום האדר החיצוני, המכונה גם האדר הדפני (parietal pleura), הוא קרום עבה יותר המחובר לחלקו הפנימי של כלוב הצלעות. אדר הריאה מכיל כמות גדולה של סיבים אלסטיים בעוד האדר הדפני עבה יותר מאשר אדר הריאה ומכיל גם שומן.
שתי שכבות האדר נפגשות בשער הריאה. השכבות מצופות בתאי מזותל (Mesothelium) (דומה לאפיתל, אולם בעל מיקרו-ווילי (אנ') גדול יחסית). בין שני הקרומים קיים חלל המכונה חלל האדר. במצב נורמלי מכיל חלל האדר כ-10 עד 15 מ"ל של נוזל צלול דל בחלבון המשמש לסיכוך.
במהלך נשימה, כאשר כלוב הצלעות והסרעפת מגדילים את נפח בית החזה, נוצר לחץ שלילי בין קרומי האדר שגורם לאדר הריאה לנוע בעקבות האדר הדפני המתרחב, וכך גדל גם נפח הריאות עד לכדי לחץ שלילי בריאות הגורם לכניסת אוויר לתוכן. חיכוך בין הריאות לכלוב הצלעות נמנע הודות לפעילות המסככת של הנוזל בין קרומי האדר.
פתולוגיה של האדר > נוכחות נוזלים או אוויר בחלל האדר

תפליט קרום הריאה (תפליט פלאורלי) הוא עודף נוזל בחלל האדר. נגרם כתוצאה ממצב של הימצאות נוזל באדר, נובע מסיבות שונות בהן שחפת, דלקת או גידול הגורמים ליצירה עודפת של נוזל או מקרים בהם יש ניקוז לימפטי פגום של הנוזל.
פתולוגיה של האדר > נוכחות נוזלים או אוויר בחלל האדר > תפליט דלקתי

נובע מתהליך דלקתי בריאה או באדר, אשר גורם להפרשה של נוזל, קיימת פגיעה בחדירות של הנימים (הקפילרות), ויוצא מהן תפליט המצטבר בחלל האדר ומכיל תאי דלקת. מצב קיצוני מערב תפליט מוגלתי (אמפיאמה), מצב בו יש הצטברות מוגלה כתוצאה מזיהום בחיידקים או פטריות. הנזק העיקרי בתפליט דלקתי הוא יצירת הידבקויות בין קרומי האדר.
פתולוגיה של האדר > נוכחות נוזלים או אוויר בחלל האדר > תפליט לא דלקתי

למשל הידרותורקס (נוזל בחלל החזה): מצב קיצוני המופיע על רקע של אי ספיקת לב שמאלי: בנוסף לבצקת הריאות הממלאת את החללים האלוואולריים (ראו- מחלות ווסקולריות של הריאה), קיימת הצטברות של נוזל צלול שצבעו צהוב בהיר בחלל האדר. הנוזל הוא דית (טרנסודט) דל בחלבון. אין סכנה להידבקות של קרומי האדר. באופן דומה יכול להצטבר דם (המו-תורקס), או נוזל לימפה (כילותורקס- נוזל לבן, חלבי, עכור ומלא שומן, על רקע גידול). הטיפול הוא על ידי תרופות משתנות או ניקוז הנוזל.
פתולוגיה של האדר > נוכחות נוזלים או אוויר בחלל האדר > תפליט המורגי

זהו גם תפליט דמי (כמו המו-תורקס) אולם התפליט פחות משמעותי, והוא נובע ממספר מוגבל של סיבות. למשל, גידול (גרורות מגידול מרוחק או התפשטות של גידול ריאתי). תפליט המורגי יכול גם לנבוע כתוצאה מזיהומים - ריקציה, שחפת או מצבים של הפרעות קרישה.
פתולוגיה של האדר > נוכחות נוזלים או אוויר בחלל האדר > חזה אוויר

חזה אוויר (ראשוני או משני) הוא מצב בו יש הצטברות אוויר בחלל האדר.
פתולוגיה של האדר > גידולים באדר

באדר יכולים להיות גידולים ראשוניים (נדירים יחסית) או גידולים מטסטטיים (גרורות).
Solitary fibrous tumor: זהו גידול שפיר שצומח בתוך האדר (בדרך כלל על גבעול) מתאי כישור מוארכים, קשה לזהות אם הוא יוצא מהאדר או שמא מהריאה עצמה. זהו גידול מזנכימאלי (Mesenchymal), והוא לרוב מוגבל היטב. לאחר הכריתה לרוב מדובר בריפוי מלא.
מזותליומה ממאירה היא סוג נדיר של גידול ממאיר המופיע במזותל. מעל 90% מהמקרים קשורים לחשיפה לאזבסט .
הגידול יוצר מעין מעטפת שעוטפת את איברי בית החזה, בגידול זה קיימים שני תאים המתמיינים באופן שונה: המזותליומה מופיעה או בצורה של סרקומה עם תאים כישוריים, או בצורה אפיתליאליים עם מבנים טובולו-פפילריים (תמונה דמוית פפילות או אדנוקרצינומה).
במקרה בו לחולה יש מזותליומה, הוא מגיע עם כאב בחזה וירידה במשקל, חוסר תיאבון ותפליט קרום ריאה. המחלה מתקדמת במהירות ומתפשטת גם לאיברי הבטן, הפרוגנוזה אינה נחשבת לטובה.
אוניברסיטת צ'ינג חווה הלאומית

| --- | --- |


 אוניברסיטה לאומית
 תקופת הפעילות:  1911–הווה (כ־113 שנים)
 בעלי תפקידים
 סגל:  808
 סטודנטים
 כלל הסטודנטים:  14,811
 סטודנטים לתואר ראשון:  9,006
 סטודנטים לתארים מתקדמים:  5,805
 מיקום
 מיקום:  שינג'ו, טאיוואן
 מדינה:  טאיוואן טאיוואן
 קואורדינטות:  24°47′37″N 120°59′34″E﻿ / ﻿24.793611111111°N 120.99277777778°E﻿ / 24.793611111111; 120.99277777778
 www.nthu.edu.tw
 he
 
אוניברסיטת צ'ינג חווה הלאומית (במנדרינית: 國立清華大學) היא אוניברסיטה ציבורית, הממוקמת בשינג'ו שבטאיוואן, אשר הוקמה ב-1911. באוניברסיטה לומדים כ-15,000 סטודנטים. כיום (2024) קיימות 12 קולג'ים, 26 מחלקות ו-31 מכונים לתארים מתקדמים הקשורים לאוניברסיטה.
האוניברסיטה חברה בהתאגדות אוניברסיטאות האוקיינוס השקט ובאיגוד אוניברסיטאות המחקר במזרח אסיה. מבין בוגריה הידועים של האוניברסיטה ניתן למנות את שינג-שן צ'רן ואת זוכי פרס נובל צ'ן-נינג יאנג, צונג-דאו לי ויואן לי.
היסטוריה

אוניברסיטת צ'ינג חווה הוקמה בתחילה בבייג'ינג, אך מוקמה בטיוואן לאחר נסיגת הקוומינטנג במלחמת האזרחים הסינית ב-1956. הקמת האוניברסיטה נתמכה על ידי ממשלו של תאודור רוזוולט. בתחילה מטרת המוסדות האקדמיים שהוקמו הייתה להכין את צעירי האזור ללימודים מתקדמים בארצות הברית עצמה. בשנת 1925 החל להתקיים מחקר במוסד עצמו אשר הפך לאוניברסיטה של ממש בשנת 1928. משנת 1937 ובמהלך מלחמת סין–יפן השנייה פעלה אוניברסיטת צ'ינג חווה במשותף ביחד עם אוניברסיטת פקין. במהלך המלחמה ספריית האוניברסיטה איבדה כ-200,000 פריטים מתוך 350,000.
בעשורים האחרונים ישנו שיתוף פעולה עם האוניברסיטה הסינית אוניברסיטת צ'ינגחווה.
חיי הסטודנטים

באוניברסיטה ישנם יותר ממאה מועדוני סטודנטים העוסקים במגוון תחומי עניין - שירותי קהילה, מוזיקה וספורט, קולנוע ותיאטרון, ריקודים ואמנויות לחימה, דת ופילוסופיה וכן תחומי עניין מדעיים ואקדמיים. ישנם שמונה מעונות בקמפוס המאכלסים כ-5,000 סטודנטים.
דירוגים בין-לאומיים

דירוג שאנגחאי:מקום 401–500 (2023)
Times Higher Education: מקום 401–500 (2024)
דירוג QS לאוניברסיטאות: מקום 233 (2024)
אטסוטו אוצ'ידה

אטסוטו אוצ'ידה (ביפנית: 内田 篤人; נולד ב-27 במרץ 1988) הוא כדורגלן עבר יפני ששיחק בעמדת המגן הימני. לזכותו של אוצ'ידה 71 הופעות במדי נבחרת יפן.
קריירת מועדונים

אוצ'ידה ערך את הופעת הבכורה במדי קאשימה אנטלרס בתחילת מאי 2006, כשעלה בהרכב במשחק במסגרת ליגת העל היפנית בכדורגל בגיל 17, ולאחר כשלושה שבועות כבש את שער הבכורה במדי הקבוצה הבוגרת במשחק מול ונטפורט קופו. בשלוש עונותיו הראשונות במועדון, סייע אודיצ'ה לקבוצה לזכות בשלוש אליפויות רצופות, ואף נבחר בעונות 2007/2008 ו-2008/2009 לנבחרת העונה בליגה.
ביולי 2010 חתם אוצ'ידה על חוזה לשלוש שנים בקבוצת שאלקה 04 המשחקת בבונדסליגה בגרמניה. כבר בעונת הבכורה שלו בגרמניה עזר אודיצ'ה לקבוצתו לזכות בגביע הגרמני ובסופר קאפ הגרמני. ב-13 באפריל 2011 הפך אוצ'ידה לשחקן היפני הראשון שהגיע לשלב חצי הגמר של ליגת האלופות. בתחילת עונת 2014/2015 נפצע והושבת לתקופה ארוכה.
בקיץ 2017 עזב אוצ'ידה את שאלקה לאחר שבע עונות, וחתם באוניון ברלין מהבונדסליגה השנייה לעונה אחת, אליה עבר בהעברה חופשית. אוצ'ידה ערך שתי הופעות בלבד באוניון ברלין, וכבר בינואר 2018 חזר לקאשימה אנטלרס מליגת העל היפנית.
הנבחרת הלאומית

אוצ'ידה שיחק במדי נבחרות יפן הצעירות השונות, ואף לקח חלק במדים היפניים במסגרת גביע העולם בכדורגל עד גיל 20 שנערך בקנדה בשנת 2007. הוא זומן לראשונה לנבחרת הבוגרת בשנת 2006, אך לא שותף בפועל במשחקיה. ב-26 בינואר 2008, בהופעת הבכורה המחודשת של טקשי אוקדה כמאמן הנבחרת במשחק אימון ביתי מול צ'ילה, קיבל אוצ'ידה הזדמנות ועלה לראשונה לשחק במדים הלאומיים.
הוא לקח חלק במשלחת היפנית לאולימפיאדת בייג'ינג (2008) ואף היה חבר הנבחרת שזכתה בגביע אסיה בכדורגל 2011.
תארים והישגים

אליפות יפן: 2006/2007, 2007/2008, 2008/2009
גביע הקיסר: 2007
הסופר קאפ היפני: 2009, 2010
ליגת האלופות האסיאתית: 2018
הגביע הגרמני: 2010/2011
הסופר קאפ הגרמני: 2011
גביע אסיה בכדורגל: 2011
איגנץ גאבור

| --- | --- |
אין תמונה חופשית
 לידה:  13 באפריל 1868 פיזרקומלוש, הונגריה 
 פטירה:  10 בינואר 1945 (בגיל 76) בודפשט, ממלכת הונגריה 
 שם לידה:  Lederer Ignác 
 מדינה:  הונגריה 
 בן או בת זוג:  Izabella Lucia Raiss 
 
שלט המנציח את גאבור
איגנץ גאבור, (במקור לדרר, בהונגרית: Gábor Ignác; פיזרקומלוש, 13 באפריל 1868 – בודפשט, 10 בינואר 1945) היה היסטוריון ספרות, מתרגם יהודי-הונגרי שנרצח בשואה. הוא היה אביהם של הציירת מריאן גאבור ושל הסופר ג'רג' גאבור.
קורות חיים

איגנץ גאבור נולד במשפחה יהודית כבנם של גאבור לדרר ושל שרולטה קליין. הוא סיים את הגימנסיה בלוצ'נץ, את האוניברסיטה בבודפשט ובסורבון בפריז. בעשור הראשון של המאה ה-20 ייסד מכון חינוך לבנים ברחוב מיהאי מונקאצ'י בבודפשט, אותו ניהל במשך עשרות שנים. בשנת 1909 הקים והוביל את "אגודת הסטודנטים הנודדים" (אגודת תיירות) במשך חמש שנים וערך את השנתון של האגודה. במהלך מלחמת העולם הראשונה הוביל פעולות חברתיות של סטודנטים. בשנים 1918–1919 פתח וערך את סדרת "הספרייה המהפכנית". הוא תרגם כמה יצירות של אדה פואטית להונגרית, כולל שירי אדה מאיסלנד העתיקה ויצירות של משוררים עבריים. הוא תרגם גם מסנסקריט (למשל את הדרמה Mṛcchakatika), מהולנדית (Multatuli), מצרפתית ומאיטלקית. יחד עם יוז'ף באנוצי ערך את סדרת הספרייה היהודית הפופולרית. במסגרת סדרה זו פורסמה בראשית שנות העשרים מונוגרפיה על המשורר היהודי האיטלקי בעידן ההומניזם, עמנואל בן שלמה בן יקותיאל הצפרוני (נודע כעמנואל הרומי, באיטלקית: Manoello Giudeo, "עמנואל היהודי" (עמנואל הרומי). בגיל ארבעים התקבל ל"תא רפורם" של הבונים החופשיים בשנת 1908, ובהמשך לקח חלק בעבודת התאים "מרץ" ואחר כך של "האור".
אנשי מפלגת צלב החץ רצחו אותו יחד עם משפחת חתנו, מיהאי אנדראש רונאי, ב-10 בינואר 1945 בכיכר ליסט פרנץ בבודפשט. אשתו - בשם לידתה איזבלה לוסיה ראיס - נרצחה גם היא על ידי אנשי צלב החץ ( גניי 10 בדצמבר 1944).
הנצחה

חברי העמותה ההונגרית לטבע מעניקים מדליית הנצחה על שם איגנץ גאבור.
על הגבעה מעל פומאז, מצפה נקרא על שמו.
לוח על הקיר של מכון חינוך הבנים לשעבר שומר על שמו
פארק באויפשט
בית ספר ברחוב בייזה.
לוח מנציח את זכרו בכפר הולדתו, פיזרקומלוש של ימינו.
עבודותיו העיקריות

הקצב העתיק ההונגרי (בודפשט, 1908)
בעיית הקצב ההונגרי (בודפשט, 1925)
פרשת דרכים של מקצבים הונגריים (בודפשט, 1942)
אלחריזי, משורר עברי של ימי הביניים (1997).
לקריאה נוספת

לאסלו בוקה : איגנץ גאבור. (בתוך: אנתולוגיה של סופרים חללים הונגרים, (1947)
לקסיקון יהודי הונגרי. 1929. איגנץ גאבור
לקסיקון ביוגרפי הונגרי. עורכת ראשית אגנש קניירש. 1967
הספד של טמאש ראי על איגנץ גאבור
הערות שוליים

↑  Az engedélyt tartalmazó BM rendelet száma/évszáma: 85565/1905. MNL-OL 30793. mikrofilm 987. kép 1. karton. Névváltoztatási kimutatások 1905. év 22. oldal 31. sor
↑  "Halotti bejegyzése a Budapest VI. kerületi polgári halotti akv. 2093/1945. folyószáma alatt".
↑  [Raj Tamás]: Gábor] (Új Élet)
↑  "Emlékkönyv (adatbázis)". HDKE - Holokauszt Emlékközpont.(הקישור אינו פעיל, 2019-02)
| --- | --- |
בקרת זהויות :  NLI: 987007261585905171  BnF: cb10857262c (data)  GND: 128230827  ISNI: 0000 0000 7819 0941  LCCN: nr99007611  NKC: zmp20231175317  NTA: 118755188  VcBA: 495/147724  VIAF: 55193444   WorldCat (עם VIAF): 55193444
אולגה קארטונקובה

| --- | --- |

 לידה:  4 במרץ 1978 (בת 46) Vinsady, רוסיה 
 שם לידה:  Ольга Александровна Рудакова 
 מדינה:  רוסיה 
 תקופת הפעילות:  מ-2006 
 פרופיל ב-IMDb
 
אולגה אלכסנדרובנה קארטונובה (ברוסית: О́льга Алекса́ндровна Картунко́ва; בילדותה - רודאקובה; נולדה ב-4 במרץ 1978, וינסאדי, חבל סטברופול, רוסיה הסובייטית, ברית המועצות) היא שחקנית רוסייה. הייתה קפטן נבחרת ק.ו.ן "העיר פיאטיגורסק" בצפון הקווקז והשתתפה גם בתוכנית הקומית "היו זמנים ברוסיה" בערוץ TNT הרוסי.
ביוגרפיה

אולגה קארטונקובה נולדה ב-4 במרץ 1978 בכפר וינסאדי שבאזור פרדגורני שבחבל סטברופול.. בשל התעקשות הוריה, היא למדה בפקולטה למשפטים וסיימה בשנת 1999. אחר כך עבדה בבית התרבות המקומי כמתודולוגית לעבודה עם ילדים.
ביוגרפיה > KVN

בבית התרבות אולגה החלה להשתתף במשחקי הק.ו.ן המקומיים (תחילה ככותבת ולאחר מכן כשחקנית). בשנת 2006 היא השתתפה בפסטיבל לנבחרות קה-וה-אן, שם הותירה חותם על הקהל. בשנת 2009, כחלק מנבחרת "תיבת נח", הגיעה לגמר ליגת קרסנודר המרכזית של משחקי הק.ו.ן.. בשנת 2010 מונתה לקפטנית הנבחרת, ששינתה את שמה לנבחרת "העיר פיאטיגורסק". באותה שנה הנבחרת הפכה לאלופת הליגה הראשונה של KVN ובשנת 2013 הפכה לאלופת הליגה הבכירה ונבחרתה השתתפה גם בפסטיבל המוזיקה "מצביעים KVN", שם הוענק לאולגה קארטונקובה פרס "KVN הענבר".
ביוגרפיה > היו זמנים ברוסיה

בשנת 2014, בהזמנתו של ויאצ'סלב דוסמוחאמטוב, מפיק הקומדי קלאב, אולגה קארטונקובה הפכה לשחקנית התוכנית החדשה "היו זמנים ברוסיה" ברשת TNT.
ביוגרפיה > קולנוע

בשנת 2016 עשתה את הופעת הבכורה שלה בקולנוע בסרטו של אלכסנדר נזלובין "החתן", שם גילמה את התפקיד של אשת הכפר ליובה, כיכבה לצדו של סרגיי סבטלאקוב.
בשנת 2019 השתתפה בסדרת הטלוויזיה "שתי בנות בגן".
חיים אישיים

היא נשואה לוויטאלי קארטונקוב. אולגה פגשה אותו בזמן שלמדה במכון, הם נשואים מאז 1997. לשניים שני ילדים.
הערות שוליים

1 2  "Ольга Картункова". vokrug.tv. נבדק ב-2016-09-16.
↑  "Ольга Картункова: «Дети мною гордятся!»". «Аргументы и факты». 2014-10-02. נבדק ב-2016-09-09.
↑  "Капитан команды КВН «ГородЪ ПятигорскЪ» Ольга Картункова: «Зрители, которые не смеялись, были у меня только в самом страшном сне!»". k1news.ru. 2013-06-07. אורכב מ-המקור ב-2016-09-17. נבדק ב-2016-09-16.
↑  "Ольга Картункова: «Я предоставляю своим детям полную свободу и никогда не обделяю деньгами»". vokrug.tv. נבדק ב-2016-09-16.
↑  Айна Утибаева (2016-09-15). "Сергей Светлаков: На съемках «Жениха» Незлобин устроил нам «сюрпризы»". «קומסומולסקאיה פראבדה». נבדק ב-2016-09-16.
↑  Любимый муж Ольги Картунковой
↑  "Ольга Картункова: «Творчество не приносило ни денег, ни славы, но я отчаянно шла вперед»". журнал «7 дней». נבדק ב-2016-09-09.